IV  Alküülrühmad

1.	Alküülrühma saad, kui võtad alkaani molekulist ära ühe vesiniku aatomi ja tekib vaba side, mille kaudu see alküülrühm saab asendada tüviühendis vesiniku aatomi. Seetõttu on alküülrühm asendusrühm. Tekita “kustutuskummi” abil metaanist metüülrühm.

2.	Tekita etaanist etüülrühm. Selliselt saad kõikidele alkaanidele vastavaid asendusrühmi ehk alküülrühmi. Pane tähele, kuidas moodustatakse alküülrühmade nimetused.

3.	Sellel slaidil on 2-metüülbutaani tasapinnaline mudel. Arv “2” tähistab seda, et asendusrühm on tüviühendi teise süsinikuaatomi juures. 

4.	Tutvu 2-metüülbutaani ruumilise struktuurvalemi ja molekuli mudeliga. Pane tähele, et metüülrühm on vasakult teise süsiniku juures. Kui pöörad neid mudeleid, võid asendusrühma paigutada vasakult lugedes kolmanda süsiniku juurde. Kuna molekul on sama, siis on reegliks, et tüviühendi süsinikke loendatakse nii, et asendusrühma asukohta tähistab võimalikult väike arv. 

5.	See aine on 2-metüülbutaan.

6.	Ka see on 2-metüülbutaan. Seda vaatamata struktuurvalemi erinevale esitusele, kui võrrelda eelmise slaidiga.

7.	Milline on selle aine tüviühend? Mitmenda süsiniku aatomi juures on hargnemine? Mis on asendusrühm? Milline on aine nimetus?

8.	Milline on selle aine tüviühend? Mitmenda süsiniku aatomi juures on hargnemine? Mis on asendusrühm? Milline on aine nimetus?

9.	Selles molekulis on ühe ja sama süsiniku juures kaks asendusrühma. Mis on selle aine tüviühend? Mitmenda süsiniku juures on asendusrühmad? Millised on need asendusrühmad? Nimeta aine.

10.	See on 2,2-dimetüülbutaani molekuli mudel. Kas see on sama aine, mis oli kujutatud eelmisel slaidil?

11.	Milline on selle aine tüviühend? Milliste süsiniku aatomite juures on hargnemine? Mis on asendusrühmadeks? Nimeta see aine.

12.	See on 2,3-dimetüülbutaani molekuli mudel. Kas see on sama aine, mis oli kujutatud eelmisel slaidil?